Diari Oficial de la Generalitat Valenciana


Sumari del DOGV 5903, del 28-11-2008 (2008/13891)

RESOLUCIÓ de 5 de maig de 2008, de la Direcció General per al Canvi Climàtic, per la qual es modifica d'ofici l'autorització ambiental integrada atorgada a l'empresa Cerámica la Escandella, SA, per a una indústria de fabricació de teules, encadellats i atovons al terme municipal d'Agost.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5903

Data del DOGV
:   28-11-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/13945


Data del document
:   05-05-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Agost
    * empresa privada
    * ceràmica

RESOLUCIÓ de 5 de maig de 2008, de la Direcció General per al Canvi Climàtic, per la qual es modifica d'ofici l'autorització ambiental integrada atorgada a l'empresa Cerámica la Escandella, SA, per a una indústria de fabricació de teules, encadellats i atovons al terme municipal d'Agost. [2008/13657]  
Vist l'expedient de referència, incoat a instàncies de Francisco Noé Román Pellín, en nom de l'empresa Cerámica la Escandella, SA, amb CIF A-03249091, i domicili social a la carretera de Novelda, quilòmetre 2,6, d'Agost (Alacant), s'emet aquesta resolució de conformitat amb els següents  
Antecedents de fet  
Primer. Amb data 31 de juliol de 2006, el director general de Qualitat Ambiental dicta una resolució per la qual es concedeix l'autorització ambiental integrada a Cerámica la Escandella, SA, amb el número 040-06/AAI/CV, per a la fàbrica de teules, encadellats i atovons situada a la carretera de Novelda, quilòmetre 2,6, d'Agost (Alacant).  
Segon. Amb data 17 de setembre de 2007, Francisco Noé Román Pellín, en representació de la mercantil Cerámica la Escandella, SA, presenta en la Conselleria de Medi Ambient, Aigua, Urbanisme i Habitatge un escrit en el qual comunica la intenció d'incloure els residus de corrons ceràmics usats, catalogats com a residus no perillosos, en l'operació de valoració R5 (reciclatge o recuperació d'altres matèries inorgàniques).  
A la sol·licitud s'adjunta la fitxa tècnica dels corrons.  
Tercer. Amb data 16 d'octubre de 2007, es remet a l'empresa l'inici del tràmit de modificació d'ofici de la seua autorització ambiental integrada.  
Quart. Amb data 19 d'octubre de 2007, es notifica a l'Ajuntament d'Agost la qualificació de la modificació com a no substancial per part d'aquesta Conselleria i s'hi sol·licita un informe, d'acord amb l'article 65 del Decret 127/2006, de 15 de setembre, que desplega la Llei 2/2006, de 5 de maig, de prevenció de la contaminació i qualitat ambiental i, en no emetre l'informe sobre els aspectes de la seua competència, es prossegueixen les actuacions.  
Així mateix, s'han incorporat els informes emesos pel Servei de Residus Industrials i el Servei de Protecció de l'Ambient Atmosfèric.  
Cinqué. Amb data 7 d'abril de 2008 es notifica a l'interessat l'inici del tràmit d'audiència relatiu a la resolució de modificació d'ofici de l'autorització ambiental integrada perquè en el termini de deu dies hàbils puguen al·legar i presentar els documents i justificacions que estimen pertinents i, en no haver-se obtingut resposta per part de l'empresa, es prossegueixen les actuacions.  
Fonaments de dret  
Primer. D'acord amb l'article 66 del Decret 127/2006, de 15 de setembre, que desplega la Llei 2/2006, de 5 de maig, de prevenció de la contaminació i qualitat ambiental, quan l'administració competent reba una comunicació sobre la intenció de dur a terme una modificació no substancial que puga suposar un increment de les emissions o dels abocaments i, per tant, l'incompliment dels valors límit d'emissió establits en l'instrument d'intervenció ambiental, iniciarà un procediment de modificació d'ofici, en els termes establits en aquest títol.  
Segon. A la Comunitat Valenciana l'òrgan competent per a atorgar l'autorització ambiental integrada és la Conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002 i el Decret 7/2007, de 28 de juny, del president de la Generalitat, pel qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 18 del Decret 131/2007, de 27 de juliol, del Consell, pel qual s'aprova el Reglament orgànic i funcional de la Conselleria de Medi Ambient, Aigua, Urbanisme i Habitatge, correspon a la Direcció General per al Canvi   
  
\* \* \* \* \* \* \* \* \* \* \* \* \*   
Climàtic exercir les competències en matèria de control integrat de la contaminació.  
Vist el que antecedeix, a proposta del Servei de Control Integrat de la Contaminació, amb el vistiplau del cap de l'Àrea de Qualitat Ambiental, fent ús de les atribucions que posseïsc, resolc:  
Primer. Modificar la resolució de 31 de juliol de 2006 per la qual s'atorga autorització ambiental integrada a l'empresa Cerámica la Escandella, SA, en els aspectes següents:  
1. Valors límit d'emissió  
1.1. Emissions atmosfèriques  
1.1.2. Emissions canalitzades  
L'apartat d'emissions canalitzades quedarà redactat de la manera següent:  
Els valors límit d'emissió per a focus canalitzats i la periodicitat de controls per ECMQA seran els següents:  
(1) Per als focus d'origen en forns el cabal de gasos dels quals siga inferior a 3.000 Nm³/h, el valor límit de fluorurs podrà ser de 30 mg/Nm³, sempre que el cabal màssic de l'esmentat contaminant siga inferior a 0,1 kg/h.  
(2) Queden exclosos de mesurament d'emissió de partícules els focus d'emissió directa de turbines i motors de cogeneració que usen gas natural com a combustible.  
  
\* \* \* \* \* \* \* \* \* \* \* \* \* \* \* \*  
(3) En els casos en què es preveja la superació d'aquest valor per l'ús de determinades matèries primeres o combustibles, s'haurà de lliurar a la Conselleria de Medi Ambient, Aigua, Urbanisme i Habitatge un estudi tècnic justificatiu que incloga balanços de massa i una proposta de valor límit.  
(4) Queden exclosos de mesurament de contaminants els focus d'evacuació de l'aire de refredament dels forns de cocció.  
(5) Queden exclosos de mesurament d'emissió de partícules els focus de preassecatge i assecatge de peces ceràmiques (crues o cuites) que utilitzen com a combustible gas natural o propà, que en el control de la posada en marxa de la instal·lació, en condicions habituals d'operació i sense utilitzar cap tipus de depuració, hagen obtingut una emissió inferior a 10 mg/Nm³ de partícules.  
S'haurà de dur a terme un pla d'acció que permeta caracteritzar de forma representativa els nivells d'emissió de clor i plom dels focus que evacuen gasos procedents de forns de cocció.  
3. Procediments i mètodes de gestió de residus  
3.1. Producció de residus  
Desapareix de la taula la producció del residu següent:  
3.2. Gestió de residus  
S'amplia l'autorització de gestió de residus amb el següent residu, sempre que es restringisca als propis:  
  
Contra aquesta resolució, que no posa fi a la via administrativa, es podrà presentar recurs d'alçada davant de la secretària autonòmica de la Conselleria de Medi Ambient, Aigua, Urbanisme i Habitatge en el termini d'un mes des de l'endemà al de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 5 de maig de 2008.- El director general per al Canvi Climàtic: Jorge Lamparero Lázaro.